Ændret forslag til EUROPA-PARLAMENTETS OG RÅDETS DIREKTIV om ændring af direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej

(forelagt af Kommissionen i henhold til EF-traktatens artikel 250, stk. 2)

BEGRUNDELSE

A. Principer

1. Den 17. maj 1999, forelagde Kommissionen Europa-Parlamentet og Rådet et forslag til direktiv om ændring af direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej (KOM(1999)158 endelig udg.) [1]. Den 22. september 1999 afgav Det Økonomiske og Sociale Udvalg en positiv udtalelsele [2].

[1] EFT C 171 af 18.6.1999, s. 17.

[2] EFT C 329 af 17.11.1999, s. 10.

Den 18. januar 2000 vedtog Europa-Parlamentet ved førstebehandlingen 4 ændringsforslag. Kommissionen har accepteret alle de pågældende ændringsforslag.

2. Kommissionen har medtaget følgende ændringer:

-Europa-Parlamentets ændringsforslag,

-ændring af den dato, hvor de nationale gennemførelsesbestemmelser skal være trådt i kraft.

B. Redegørelse for ændringerne

1. Der indsættes en ny betragtning nr. 9. Denne nye betragtning består i en omformulering af Europa-Parlamentets ændringsforslag nr. 2, hvorved det sikres, at direktivet bringes i overensstemmelse med afgørelse 1999/468/EF vedrørende udvalgsprocedurerne [3].

[3] EFT L 184 af 17.7.1999, s. 23.

2. Der indsættes et nyt litra c) i artikel 5, stk. 3, i direktiv 94/55/EF. Det nye litra c) svarer til Europa-Parlamentets ændringsforslag nr. 3. Det går ud på at bringe bestemmelserne i direktivet i overensstemmelse med artikel 5, stk. 2, litra c), i direktiv 96/49/EF om indbyrdes tilnærmelse af medlemsstaternes lovgivning om jernbanebefordring af farligt gods [4], og med artikel 7, stk. 2, i direktiv 1999/36/EF om transportabelt trykbærende udstyr [5].

[4] EFT L 235 af 17.9.1996, s. 25.

[5] EFT L 138 af 1.6.1999, s. 20.

3. Artikel 6, stk. 3, i direktiv 94/55/EF ændres. Ændringen er i overensstemmelse med Europa-Parlamentets ændringsforslag nr. 4, hvorved der undgås forskelsbehandling af køretøjer og tanke, der er fremstillet før og efter den 1. april 1997, og som er i overensstemmelse med den lovgivning, der var i kraft på deres fremstillingstidspunkt.

4. Artikel 9 i direktiv 94/55/EF ændres. Denne ændring svarer til Europa-Parlamentets ændringsforslag nr. 5 med en anden udformning. Den gør det muligt at sikre, at der er sammenhæng mellem dette direktiv og afgørelse 1999/468/EF vedrørende udvalgsprocedurerne

5. Datoen den 30. juni 2000, der er fastsat i artikel 2, erstattes med udtrykket "6 måneder efter dette direktivs ikræfttrædelse". Da den dato, der var planlagt i Kommissionens oprindelige forslag, ikke længere er realistsik, er datoen blevet ændret.

1999/0083 (COD)

Ændret forslag til EUROPA-PARLAMENTETS OG RÅDETS DIREKTIV om ændring af direktiv 94/55/EF om indbyrdes tilnærmelse af medlemsstaternes lovgivning om transport af farligt gods ad vej

(EØS-relevant tekst)

EUROPA- PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71, stk. 1, litra c),

under henvisning til forslag fra Kommissionen [6],

[6] EFT C 171 af 18.6.1999, s. 17.

under henvisning til udtalelse fra Det Økonomiske og Sociale Udvalg [7],

[7] EFT C 329 af 17.11.1999, s. 10.

under henvisning til udtalelse fra Regionasudvalget [8],

[8] EFT C ... af..., s.....

i henhold til fremgangsmåden i traktatens artikel 251 [9], og

[9] EFT C ... af..., s.....

ud fra følgende betragtninger:

(1) Arbejdet i Den Europæiske Standardiseringsorganisation (CEN) vedrørende kvalitetssikring af transport af farligt gods er endnu ikke afsluttet; den dertil knyttede frist i artikel 1 i direktiv 94/55/EF [10], ændret ved Kommissionens direktiv 96/86/EF [11], bør derfor ændres.

[10] EFT L 319 af 12.12.1994, s. 7, og EFT L 275 af 28.10.1996, s. 1.

[11] EFT L 335 af 24.12.1996, s. 43.

(2) arbejdet i De Forenede Nationers Økonomiske Kommission for Europa (FN/ECE) vedrørende forskrifterne for tankbilers tyngdepunkt i bilag B til den europæiske konvention om international transport af farligt godt ad vej (ADR-konventionen) er endnu ikke afsluttet; fristen i artikel 5, stk. 3, litra b), i direktiv 94/55/EF bør derfor ændres.

(3) arbejdet i Den Europæiske Standardiseringsorganisation (CEN) om beholdere og tanke er endnu ikke afsluttet; fristerne i artikel 6, stk. 4, i direktiv 94/55/EF bør derfor ændres.

(4) der bør sikres overensstemmelse mellem bestemmelserne i direktiv 94/55/EF og de ændringer, der er nødvendige for at tilpasse bilagene til nævnte direktiv til den videnskabelige og tekniske udvikling.

(5) de frister, der er fastsat i artikel 6, stk. 4, med hensyn til visse former for udstyr bør forlænges; disse former for udstyr og datoen for anvendelse af direktiv 94/55/EF bør fastsættes efter proceduren i artikel 9 i nævnte direktiv.

(6) de i artikel 6, stk. 9, omhandlede fravigelser bør godkendes efter proceduren i artikel 9 i direktiv 94/55/EF.

(7) medlemsstaterne bør have mulighed for at indrømme langtidsfravigelser for transporter af lokal karakter og forelægge dem til godkendelse efter proceduren i artikel 9 i direktiv 94/55/EF.

(8) det bør præciseres, hvilke betingelser der skal være opfyldt, for at en transport kan betegnes som ad hoc-transport.

(9) da de for gennemførelsen af nærværende direktiv nødvendige foranstaltninger er generelle foranstaltninger efter artikel 2 i Rådets afgørelse1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [12], bør de vedtages efter forskriftsproceduren i artikel 5 i nævnte afgørelses.

[12] EFT L 184 af 17.7.1999, s. 23.

(10) Direktiv 94/55/EF bør derfor ændres i overensstemmelse med det ovenfor anførte,

UDSTEDT FØLGENDE DIREKTIV:

Artikel 1

Der foretages følgende ændringer i direktiv 94/55/EF:

1) Artikel 1, stk. 2, litra c), affattes således :

"c) transportvirksomhedernes kvalitetssikring i forbindelse med de i bilag C, punkt 1, anførte nationale transporter.

Anvendelsesområdet for de nationale bestemmelser vedrørende de i dette litra nævnte krav kan ikke udvides..

De pågældende bestemmelser ophører med at finde anvendelse, hvis tilsvarende foranstaltninger gøres bindende gennem fællesskabsbestemmelser.

Kommissionen afgiver senest to år efter, at en europæiske standard for kvalitetssikring af transport af farligt gods er trådt i kraft, en beretning for Rådet, indeholdende en vurdering af de sikkerhedsmæssige aspekter, som er forbundet med denne undtagelse, ledsaget af et forslag om forlængelse eller ophævelse af denne undtagelse."

2) I artikel 5 foretages følgende ændringer:

a) I stk. 2 ændres "randnummer 10 599 i bilag B" til udtrykket "den i punkt 2 i bilag C anførte bestemmelse".

b) Stk. 3 ændres således:

(i) "randnummer 211 128 i bilag B" ændres til "den i punkt 3 i bilag C anførte bestemmelse";

(ii) "31. december 1998" ændres til "30. juni 2001".

"c) Medlemsstater, hvor temperaturen jævnligt kommer under -20°C, kan fastsætte strengere bestemmelser for driftstemperaturen for materialer til fremstilling af tanke og tankudstyr og af plastemballager, der benyttes i vejtransport af farligt gods på deres område, indtil bestemmelser om referencetemperaturer for bestemte klimazoner er blevet indarbejdet i bilagene. "

3) I artikel 6 foretages følgende ændringer:

a) Stk. 3 affattes således:

"3. Medlemsstaterne kan på deres område tillade brug af køretøjer, som er fremstillet inden den 1. januar 1997, og som ikke er i overensstemmelse med direktivets bestemmelser, men hvis konstruktion opfylder de krav i den nationale lovgivning, der var gældende indtil den 31. december 1996, forudsat at disse køretøjer vedbliver med at opfylde det krævede sikkerhedsniveau. Tanke og køretøjer, som er fremstillet den 1. januar 1997 eller senere, og som ikke opfylder bestemmelserne i bilag B, men hvis konstruktion opfylder de krav i dette direktiv, som finder anvendelse på tidspunktet for deres fremstilling, kan imidlertid fortsat anvendes til national transport indtil et tidspunkt, der fastsættes i overensstemmelse med proceduren i artikel 9.

b) Stk. 4 affattes således:

"4. Medlemsstaterne kan opretholde nationale bestemmelser om konstruktion, brug og transportbetingelser for nye beholdere efter den i punkt 4 i bilag C anførte bestemmelse, som var gældende den 31. december 1996, og for nye tanke, som afviger fra bestemmelserne i bilag A og B, indtil det tidspunkt, hvor der er blevet indsat henvisninger til standarder for konstruktion og brug af sådanne tanke og beholdere i bilag A og B med samme bindende virkning som bestemmelserne i dette direktiv, dog senest indtil den 30. juni 2001. Beholdere og tanke, der er fremstillet inden den 1. juli 2001, og som vedbliver med at opfylde det krævede sikkerhedsniveau, kan fortsat anvendes på de oprindelige vilkår. Ovennævnte datoer må udskydes for nogle former for transportabelt trykudstyr, for hvilke der ikke findes detaljerede tekniske forskrifter, eller for hvilke der i bilagene ikke findes tilstrækkelige henvisninger til relevante europæiske standarder. Hvilke former for udstyr der er omfattet af denne udsættelse, og fra hvilken dato direktivet skal anvendes på dem, bestemmes efter proceduren i artikel 9".

c) Stk. 9 affattes således:

"9. Medlemsstaterne underretter Kommissionen, hvis de agter at indføre bestemmelser for transporter, der er begrænset til deres område, og som kun involverer små mængder farligt gods, dog med undtagelse af mellem- og højradioaktivt materiale, og er disse bestemmelser lempeligere end dem, der er indeholdt i bilagene, skal de underrette Kommissionen herom. Medlemsstaterne underretter Kommissionen, hvis de for transporter af lokal karakter, der er begrænset til deres område, agter at indføre andre bestemmelser end dem, der er indeholdt i bilagene, idet der dog ikke må stilles strengere krav til transporter, der udføres med køretøjer, der er registreret i en anden medlemsstat.

d) I stk. 10 ændres "randnummere 2010 og 10602 i bilag A og B" til "de i punkt 5 i bilag C anførte bestemmelser".

e) Stk. 11 affattes således:

"11. Medlemsstaterne kan udstede administrative tilladelser, der kun gælder for deres område til ad hoc-transport af farligt godt, selv om transporten ikke er tilladt i henhold til bilagene eller udføres under andre betingelser end anført i bilagene, forudsat at der er tale om tidsbegrænsede og nøje definerede særlige transporter."

f) I stk. 12 ændres "randnummer 2010 og 10602 i bilag A og B" til "de i punkt 5 i bilag C anførte bestemmelser".

4. I artikel 8 ændres "bilag A og B" til "bilag A, B og C".

5. Artikel 9 affattes således:

"1. Kommissionen bistås af et udvalg for transport af farligt gods, der består af repræsentanter for medlemsstaterne, og som har Kommissionens repræsentant som formand.

2. Når der henvises til nærværende stykke, finder den i artikel 5 i afgørelse 1999/468/EF omhandlede forskriftsprocedure anvendelse i overensstememlse med samme afgørelses artikel 7, stk. 3, og artikel 8.

3. Det i artikel 5, stk. 6, i afgørelse 1999/468/EF omhandlede tidsrum er på 3 måneder."

6. Bilaget til nærværende direktiv indsættes som bilag C.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2001. De underretter straks Kommissionen herom. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den

På Europa-Parlamentets vegne På Rådets vegnel

Formand Formand

Bilag

"Bilag C

Særlige bestemmelser vedrørende visse artikler i direktiv 94/55/EF

1. De nationale transporter, der er omfattet af artikel 1, stk. 2, litra c), er følgende:

i) Eksplosive stoffer og genstande i klasse 1, når mængden af eksplosiver for hver enkelt transportenhed overstiger:

>TABELPOSITION>

ii) Transport i tanke eller tankcontainere med en samlet kapacitet på over 3000 liter af følgende gods:

>TABELPOSITION>

iii) Kolli i klasse 7 (radioaktive stoffer) af følgende art: kolli med spalteligt materiale, kolli af type B(U) og kolli af type B(M).

2. Den i artikel 5, stk. 2, omhandlede særlige bestemmelse er randnummer 10599 i bilag B.

3. Den i artikel 5, stk. 3, litra b), omhandlede bestemmelse er randnummer 211128 i bilag B.

4. Den i artikel 6, stk. 4, omhandlede bestemmelse er randnummer 2211 i bilag A.

5. De i artikel 6, stk. 10 og 12, omhandlede bestemmelse er randnummer 2010 og 10602 i bilag A og B."